สวัสดีค่ะ หนูไม่รู้ว่าตัวเองคิดมากไปรึเปล่า หนูรู้สึกว่าตัวเองไม่ปกติทางอารมณ์และจิตใจ รู้สึกว่าชีวิตตัวเองดาวน์อยู่ตลอดเวลา ไม่เคยมีความสุข หดหูกับชีวิตในทุกชั่วขณะ คิดฟุ้งซ่านได้ตลอดเวลา พักหลังเริ่มรู้สึกว่าตัวเอง ชอบทำลายข้าวของตอนที่โมโหจัด คุมตัวเองไม่อยู่มือไม้สั่น ชอบร้องไห้คนเดียว บางครั้งทั้งที่ไม่มีเรื่องอะไรเลย แต่กลับรู้สึกว่าจิตใจร้องไห้อยู่ตลอดเวลา เศร้าตลอดเวลา ต้องบอกก่อนว่าหนูเกิดมาในครอบครัวที่พ่อแม่ใช้ความรุนแรงทำร้ายร่างกายทุบตีให้เห็นมาตั้งแต่เด็ก แล้วรู้สึกว่ามันฝังลึกในจิตใจมากก เพราะเวลาที่เศร้าหรือเคลียดเรื่องอะไรก็ตามภาพเวลาเหล่านั้นย้อนกลับมาทำร้ายจิตใจหนูได้ทุกเมื่อและตลอดเวลา หนูอยากทราบว่าหนูเป็นอะไร ควรไปพบจิตแพทย์เพื่อพูดคุยและรักษาไหมค่ะ
สวัสดีค่ะ อาการเครียด คิดฟุ้งซ่าน ร้องไห้บ่อย นั้นอาจเกิดจากการเผชิญปัญหาชีวิต ซึ่งในคนทั่วไปมักค่อยๆดีขึ้นได้เอง ไม่กลายเป็นโรคอะไรแต่ถ้ามีอาการดังกล่าวนานมากเกิน 2 สัปดาห์ โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้อาจจะจัดว่าเป็นโรคซึมเศร้า ควรไปพบจิตแพทย์เพื่อประเมินสภาพจิตเบื้องต้นการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น